kardosdrur/scandi-wiki huggingface dataset:
Intel Core 2

Intel Core 2 er navnet på en serie af Intels processorarkitektur. De udkom i starten af tredje kvartal i 2006, og de slog alle rekorder med hensyn til ydeevne. De findes i udgaverne enkeltkerne (Intel Core 2 Solo), dobbeltkerne (Intel Core 2 Duo), 4-kerne (Intel Core 2 Quad) – og 2 eller 4-kerne (Intel Core 2 Extreme).

Core 2-processorerne er bygget op over processorarkitekturen fra den kendte Centrinoplatform, som i sin første udgave indeholdt en processor med en kerne af typen Banias. Fordelen ved denne arkitektur i forhold til de daværende Pentium 4-arkitekturer (henholdsvis Northwood- og Prescottarkitekturen) var, at processoren kunne yde langt mere pr. MHz. På dette tidspunkt var det dog ikke så interessant i forhold til desktopmarkedet, da det bare gjaldt om at nå så høj frekvens som muligt. Dette skabte imidlertid problemer, da processorerne begyndte at bruge uhensigtsmæssigt meget strøm. Med introduktionen af Prescottarkitekturen gik det helt galt, da processorerne begyndte at bruge 150 watt.

På dette tidspunkt havde Intel dog indset, at frekvens ikke var vejen frem, og de begyndte derfor at videreudvikle processorarkitekturen fra Centrinoplatformen. Dette resulterede først i Sonomaplatformen (bærbar platform ligesom den første udgave af Centrino. Forskellen fra den gamle Centrinoplatform var, at FSB'en blevt hævet fra 400 MHz til 533 MHz, og at denne nye platform understøttede DDRII-ram). Efterfølgende er denne platform blevet videreudviklet yderligere, og dette er først resulteret i Core Duo arkitekturen, som findes i bærbare computere. Lige i hælene kom Core 2 Duo-arkitekturerne, som havde lidt bedre ydelse og lidt lavere strømforbrug.

Core 2 Duo-arkitenturerne har den fordel i forhold til Pentium 4-arkitekturerne, at de som førnævnt yder bedre pr. MHz, og de udvikler desuden ikke meget varme – maksimalt 75 watt imod de tidligere topmodeller modeller, som udviklede over det dobbelte. Pga. Core 2 Duos lave strømforbrug er den kommet i 2 udgaver: Merom, som kan benyttes i bærbare computere, og Conroe, som kan benyttes i stationære computere. Begge arkitekturer kommer selvfølgelig med forskellige clockhastigheder, men de kommer også med forskellige størrelser L2-cache. Alt efter model varierer den fra 2 MB til 4 MB. Denne ekstra cache er en klar fordel, da den giver en gennemsnitlig ydelsesforbedring på ca. 10 %. 

Som eksempler på disse modeller kan nævnes desktopmodellerne. De forskellige modeller, som på nuværende tidspunkt (22.09.2006) er udkommet, er følgende:
 X6800 4 MB L2 2.93 GHz 1066 MHz (Intel Core 2 Extreme)
 E6700 4 MB L2 2.66 GHz 1066 MHz (Intel Core 2 Duo)
 E6600 4 MB L2 2.40 GHz 1066 MHz (Intel Core 2 Duo)
 E6400 2 MB L2 2.13 GHz 1066 MHz (Intel Core 2 Duo)
 E6300 2 MB L2 1.86 GHz 1066 MHz (Intel Core 2 Duo)

Som det ses, er det kun de største og dyreste modeller, der er udstyret med 4 MB L2 cache. Alle processorerne har dog noget til fælles: Dualcore, 1066 MHz FSB, 64-bit understøttelse og en ydelse, som er 2,5-3 gange så høj pr. MHz sammenlignet med tidligere modeller som fx Intel Pentium D.

X86 mikroprocessorer
Core 2
Flipper (jolle)

Flipper er en selvbygger sejljolle, som er velegnet til begyndersejlads, det er en to-mands glasfiberjolle forsynet med løst sværd , aftageligt ror, staget mast med diamant og er trimbar efter vind og søforhold, sejlenes form og besætningens vægt. Jollen er konstrueret i 1962 af arkitekten Peer Bruun.

Tilrigget har jollen evne til at plane og derfor attraktiv til hurtig sejlads.

Ubekræftet er der bygget ca. 3.000 både af denne type.

Hovedimensioner 
 Længde = 4,05 meter
 Bredde = 1,36 meter
 Mastehøjde = 6,00 meter
 Vægt = ca. 78 kg

Rig 
 Storsejl = 7,2 m2
 Fok = 2,6 m2
 Spiler = 10 m2

Specialudstyr 
 Trapez

Ekstern henvisning 

 Dansk Flipper Klub

Sejlbåde
Joller
Tango & Cash

Tango & Cash er en amerikansk action-komedie fra 1989 instrueret af Andrei Konchalovsky og med Sylvester Stallone og Kurt Russell i hovedrollerne.

Handling 
Ray Tango (Stallone) og Gabriel Cash (Russell) er to meget succesfulde Los Angeles -narkobetjente. Deres succes er det eneste der binder dem sammen. De er vidt forskellige, og hader hinanden, idet de begge mener, at de er den bedste. Tango er en smart organiseret businessman, som tilbringer morgenen med at læse Wall Street Journal, mens Cash er en afslappet ungkarl.

De to betjente er yderst skadelige for den farlige narkokonge Yves Perret (spillet af Jack Palance). Denne arrangerer derfor et perfekt set-up, som sender Tango og Cash i fængsel. Herefter er de to rivaler tvunget til at arbejde sammen. De beslutter at flygte fra fængslet, så de kan få renset deres navne fra de falske anklager. En sideløbende handling i filmen er Cash’s mange forsøg på at komme i lag med Tango’s hotte søster Kiki spillet af Teri Hatcher.

Medvirkende 
 Sylvester Stallone Raymond "Ray" Tango
 Kurt Russell Gabriel "Gabe" Cash
 Teri Hatcher Katherine 'Kiki' Tango
 Jack Palance Yves Perret
 Brion James Courier/Requin
 James Hong Quan
 Marc Alaimo Lopez
 Michael J. Pollard Owen
 Robert Z'Dar Face/Trucker
 Lewis Arquette Wyler
 Eddie Bunker Police Captin Holmes
 Roy Brocksmith Federal Agent Davis
 Richard Fancy Nolan
 Michael Jeter Skinner, the audio expert
 Clint Howard Slinky, Tango's cellmate

Soundtrack 
 Bad English – Best of What I Got
 The Call – Let the Day Begin
 Yazoo – Don't Go
 Alice Cooper – Poison
 Kenneth "Babyface" Edmonds – It's No Crime
 Darktown Strutters – Harlem Nocturne

Trivia 

 Filmen blev i 1990 nomineret til tre Razzie Awards. Sylvester Stallone som Worst Actor, Randy Feldman for Worst Screenplay og Kurt Russell som Worst Supporting Actress da han optræder som drag.
 Patrick Swayze skulle oprindeligt have spillet rollen som Cash, men han droppede ud for i stedet at indspille Road House
 Filmens titel var under indspilningerne "The Set Up".

Eksterne henvisninger 

Amerikanske film fra 1989
Komediefilm fra USA
Trotylbanden

Trotylbanden (eller Trotyldrengene)
var en gruppe venstreorienterede unge, hvis eksistens kom offentligheden til kende i 1969. Trotylbanden havde blandt andet stjålet trotyl til militante aktioner.

Den 1. oktober 1969 kunne Berlingske Tidende afsløre, at et samarbejde mellem PET og FE havde ført til en succesfuld anholdelse af stærkt venstreorienterede unge, der havde stjålet cirka 5 kilo trotyl fra et militærdepot.
Planen var tilsyneladende at detonere det farlige sprængstof på et militæranlæg eller et industrianlæg med produktion af militært materiel.
Medierne døbte hurtigt sagen for "Trotyl-sagen", og de unge blev omtalt som Trotylbanden.
Deres baggrund var trotskistisk, og de var alle medlem af Socialistisk Ungdoms Forum.

I marts 1970 faldt der dom. Af de i alt syv sigtede venstreorienterede endte de fem med at blive dømt, mens to blev frikendt.
De fem blev dog kun dømt for tyveri og våbenbesiddelse.
Blandt de dømte var senere chef for TV2 Øst journalisten Peter Kramer.

Tidligere, i 1965, var der en anden trotskistisk bombesag: Randersbomben.

Referencer 

Aktivister fra Danmark
Venstreekstremisme
Begivenheder i 1969
Patriotisk Alliance For Forandring

Patriotisk Alliance For Forandring er et socialistisk politisk parti i Paraguay. Det har nedbrudt det tidligere konservative diktatur, og skabt et mere demokratisk Paraguay. Partiet ledes af Paraguays præsident Fernando Lugo.

Partiet er en alliance af kommunistiske og socialistiske partier, men har også kristendemokratiske, socialdemokratiske og socialliberale partier i sig.

Partierne i alliancen:
 Det Ægte radikal-liberale Parti
 Febrerista Revolutionære Parti
 National Encounter parti
 Parti for et land af Solidaritet
 Kristendemokratiske Parti
 Bevægelsen For Socialisme
 Bred Front
 Progressivt Demokratisk Parti

Internationalt 
Partiet samarbejder meget med Venezuelas socialistiske præsident Hugo Chavez.  De arbejder generelt meget sammen med Latinamerikas kommunistiske, socialistiske og socialdemokratiske lande.

Partiet støtter Hugo Chavez' "bolivarianske revolution".

Referencer

Politiske partier i Paraguay
Autentisk Liberalt Parti

Det Ægte radikal-liberale Parti (Partido Liberal Radical Auténtico (PLRA)) er et socialliberalt parti i Paraguay. Partiet er med i den venstreorienterede alliance Patriotisk Alliance For Forandring.

Efter Alfredo Stroessners fald 1989 blev der indført et flerpartisystem, og PLRA blev landets ledende oppositionsparti. Partiet er medlem af Liberal International.

Ved parlamentsvalget den 27. april 2003, fik PLRA 25,7 procent af stemmerne og 21 af de 80 pladser i deputerretkammeret samt 24,3 procent og 12 af 45 mandatet i senatet.

Ved præsidentvalget i april 2008 ingik partiet i den sejrende Patriotisk Alliance For Forandring, der fik valgt
Fernando Lugo som præsident. Efter er PLRA en del af den regerende koalition, der bl.a. består af landets venstrefløj, indianere og fattige bønder.

Politiske partier i Paraguay
Liberale partier
Michael Chekov Studio

Michael Chekov Studio var en privat skuespillerskole i Århus, der eksisterede i årene 1991-1999. Den var ledet af sceneinstruktør Per Brahe. Skolen tilbød en tre-årig uddannelse, hvor undervisningen byggede på den russiske teatermand Michael Chekhovs teaterpædagogiske principper.

Blandt de skuespillere, der er uddannede på Michael Chekov Studio er Jakob Kirkegaard, Lykke Scheuer, Regitze Estrup, Henrik Vestergaard, Philip Antonakakis, Rikke Mandrella, Ann Grønbæk, Malene Hedetoft, Ingrid Strømberg og Anne Katrine Andersen. Derudover har instruktøren Martin Lyngbo og skuespillerne Maibritt Saerens og Sune C. Abel været elever på skolen.

Teater
Etableret i 1991
Ophørt i 1999
Uddannelsesinstitutioner i Aarhus
Lykke Scheuer

Lykke Scheuer (født 28. maj 1972) er en dansk skuespiller.

Lykke Scheuer er uddannet på Michael Chekov Studio i Århus i 1996.

Tv-serier 
 Pyrus i alletiders eventyr (2000)
 Perforama (2002)
 OBLS (2003)
 Krøniken (2005-06)
 Forbrydelsen (2007)
 Badehotellet (2013-2019)

Eksterne henvisninger 
 

Skuespillere fra Danmark
Philip Antonakakis

Philip Antonakakis (født 15. september 1969) er en dansk skuespiller.

Philip Antonakakis er uddannet på Michael Chekov Studio i Århus i 1996.

Tv-serier 
 Anna Pihl (2006)
 Forbrydelsen (2007)

Eksterne henvisninger 
 
 

Skuespillere fra Danmark
Febrerista Revolutionære Parti

Febrerista Revolutionære Parti er et socialistisk parti i Paraguay og medlem af Patriotisk Alliance For Forandring.

Politiske partier i Paraguay
Nils Candia Gini

Nils Candia Gini (født 2. juni 1944) er en paraguayansk advokat og politiker, der i perioden 2006-09 var leder af Febrerista Revolutionære Parti, der ved valget i 2008 var en del af Patriotisk Alliance For Forandring.

Referencer 

Politikere fra Paraguay
Sune Christoffer Abel

Sune Christoffer Abel (født 16. september 1974 i Svendborg) er en dansk skuespiller, dramalærer og iscenesætter.

Sune C. Abel er uddannet fra Skuespillerskolen ved Odense Teater i 2008. Han har også uddannelse fra Michael Chekov Studio, Århus (1997), og Dell'Arte International School of Physical Theatre, Californien (2002).

Skuespiller 
Han har bl.a. medvirket i:
 Robin Hood på Aalborg Teater (2007)
 Konsumia på Den Fynske Opera (2009)
 Before Breakfast på Den Fynske Opera (2011)
 Mænd uden Noget på Himmerlands Teater (2012)
 Tre Mand og et Billardbord på Himmerlands Teater (2014)
 Bjarne & Mong ved Teateriet Apropos i Århus (2012)
 Lil' Johnnys Mund ved Teater Katapult i Århus (2013)
 Det Blå Brev ved Eventministeriet Det Kongelige Teater (2013)
 Skipper Clement ved Teater Nord i Aalborg (2015)
 Store Illusioner på Theatret Thalias Tjenere i Århus (2016)
 Kejserens Nye Klæder ved Filuren, Århus (2016)
 GRISK ved Limfjordsteatret (2014)
 Dr. Carl von Cosels Hemmelige Liv ved Limfjordsteatret (2017)
 VRED ved Limfjordsteatret (2018)

Han har turneret med forestillinger i hele Danmark og har også turneret i Tyskland, Norge, Spanien og Italien.

Underviser 
Som dramapædagog arbejder han med særligt fokus på kropssprog, kreativitet og devising, Michael Chekhov-teknik, masker, karakter-arbejde, ensembletræning og improvisation.

Han har undervist mange steder deriblandt: TeaterTalent Nord, Randers Egnsteaters Talentlinje, TeaterTalent Vendsyssel, Opgang 2 talenthold for unge indvandrere,SGK Århus talentlinjen ved Teatret Møllen, TGK Aalborg og Mariagerfjord Teatertalentlinje. Han har været undervisningsansvarlig for talentlinjen, TeaterTalent Mors, ved Limfjordsteatret siden 2013.

Kilder og henvisninger 

 Sune Christoffer Abel hjemmeside
 TeaterTalent Mors http://www.limfjordsteatret.dk/undervisningsansvarlig/ 
 

Skuespillere fra Danmark
Personer fra Svendborg
National Encounter parti

National Encounter parti er et socialdemokratisk og centrum-venstre-parti i Paraguay.
Det er medlem af Patriotisk Alliance For Forandring.

Politiske partier i Paraguay
Parti for et land af Solidaritet

Parti for et land af Solidaritet er et socialistisk parti i Paraguay, som er medlem er Patriotisk Alliance For Forandring.

Politiske partier i Paraguay
Insomniac

Insomniac har flere betydninger:

Insomniac Games – udviklere af computerspil.
Insomniac (album) – et studiealbum fra den amerikanske rock-trio Green Day.
Insomniac (Enrique Iglesias album) – Enrique Iglesias album.

Se også 
 Insomnia
Anne Katrine Andersen

Anne Katrine Andersen (født 2. marts 1972) er en dansk skuespiller.

Anne Katrine Andersen er uddannet på Skuespillerskolen ved Odense Teater i 2002, samt på Michael Chekov Studio i Århus i 1996.

Film 
 MollyCam (2008)
 You & Me Forever
 Øje-blink

Eksterne henvisninger 
 

Skuespillere fra Danmark
Kristendemokratiske Parti (Paraguay)

Kristendemokratiske Parti i Paraguay er et kristendemokratisk og midterparti i Paraguay. Det er også medlem af Patriotisk Alliance For Forandring.

Politiske partier i Paraguay
Kristendemokratiske partier
Bevægelsen For Socialisme (Paraguay)

Bevægelsen For Socialisme er et politisk parti i Paraguay, som kæmper for socialisme.  Det er medlem af Patriotisk Alliance For Forandring.  Partiet er søsterparti til Bevægelsen for socialisme i Bolivia.

Politiske partier i Paraguay
Socialistiske partier
Etableret i 2008
Teater Får302

Teater Får302 er et teater beliggende i Toldbodgade 6 i København.

Teatret har eksisteret siden 1987 og er Københavns mindste teater med kun 47 pladser. Teatret blev startet af ni skuespillere, der havde en fælles baggrund i den russiske skuespiller Galina Brenaas uddannelse, Tsarens Hof. 

Teatret er beliggende i en gammel toværelses lejlighed i Nyhavn, som blev lavet om til et teater som stort som det ser ud i dag. 

Teatret modtog i 2009 Årets Reumert for forestillingen KLUMPFISKEN.

Noter

Eksterne henvisninger 
 

Teatre i København
Etableret i 1987
Frederiksstaden
Spyro 2: Season of Flame

Spyro 2: Season of Flame er et platformspil, udgivet i Europa og Nord Amerika i 2002 til GameBoy Advance. I modsætning til andre spil i serien, er det ikke udgivet i Japan.

Spillets historie begynder hvor Spyro: Season of Ice sluttede.

I dette spil skal Spyro kæmpe mod fjenderne fra Spyro 2: Gateway to Glimmer, nemlig Crush, Gulp og Ripto.

2: Season of Flame
Computerspil fra 2002
Game Boy Advance-spil
WTA Tour 2009

Sony Ericsson WTA Tour 2009 er de kvindelige professionelle tennisspilleres elite-tour, organiseret af Women's Tennis Association (WTA). Touren består af de fire grand slam-turneringer (arrangeret af International Tennis Federation), 17 WTA Premier-turneringer, 30 WTA International-turneringer, Fed Cup 2009 (arrangeret af ITF) samt de to sæsonafsluttende turneringer Sony Ericsson WTA Tour Championships og Commonwealth Bank Tournament of Champions.

Turneringer

Kategorier

Kalender

Kilder / eksterne henvisninger 
 WTA Tour  
 International Tennis Federation
Falam

Falam er en by i Chin, belligende i det nordvestlige Burma nær grænsen til Mizoram i Indien. 

Chin blev grundlagt af briterne i 1892 og blev et vigtigt område for den britiske regering. På daværende tidspunkt var Falam hovedstad i Chin. Senere blev administrationen flyttet til den nuværende hovedstad Hakha. 

Falam er hovedkvarter for flere vigtige organisationer, for eksempel The Zomi Baptist Convention (ZBC).

Burma
Byer i Chin
I morderens hoved

I morderens hoved (Originaltitel: Killer's Head) er en monolog fra 1975 af den amerikanske dramatiker Sam Shepard.

Handling 
Mazon er dødsdømt. Alene og fastspændt til den elektriske stol venter han i mørket på de 100.000 volt, der skal gøre en ende på hans liv. Sine sidste minutter bruger han på at drømme om en fremtid med nye biler og vilde rodeoheste.

Urpremiere 
I morderens hoved havde urpremiere på The American Place Theatre i New York i 1975. Forestillingen var instrueret af Nancy Meckler.

Rollebesætningen: 
 Richard Gere i rollen som Mazon

Danske opsætninger 
Danmarkspremieren på I morderens hoved var den 11. Oktober 2002 i en offentlig beskyttelsesbunker i Århus. Forestillingen var produceret af teatergruppen Von Baden. For instruktionen stod Henrik Vestergaard. Skuespillet var oversat af Henrik Vestergaard.

Rollebesætningen:
 Frederik Meldal Nørgaard i rollen som Mazon 

Skuespil som er oversat til dansk
Skuespil fra USA
Skuespil fra 1975
Herman Severin Løvenskiold

Herman Severin baron Løvenskiold (30. juli 1815 på Holden Jernværk i Norge – 5. december 1870 i København) var en norsk/dansk komponist især kendt for musikken til August Bournonvilles 1836-version af balletten Sylfiden for Den Kongelige Ballet i København.

Han var søn af overførster Eggert Christopher Frederik Løvenskiold og hustru Frederikke, der var søster til statsmanden Severin Løvenskiold. Allerede som dreng vakte hans musikalske anlæg, som han havde arvet fra sin moder, opmærksomhed, og da han 13 år gammel kom til København med forældrene, fik han i P.C. Krossing en dygtig lærer i musik. Senere interesserede Weyse og Kuhlau sig for det unge talent; planerne om, at han skulle gå militærvejen, blev opgivet, og han helligede sig helt tonekunsten. 

En lovende debut gjorde han allerede 1836 med musikken til Bournonvilles ballet Sylfiden, som længe hørte til Det Kongelige Teaters faste repertoire og syngestykket Sara, der opførtes tre år efter. Han drog til udlandet, studerede hos Seyfried (Ignaz von Seyfried?) i Wien og opholdt sig i Leipzig, hvor Robert Schumann tidligere havde skænket flere af
hans kompositioner litterær omtale. Han nåede også til Italien og Rusland, Petrograd. 

Efter tre år vendte han hjem og komponerede musikken til en række dramatiske arbejder opført på Det Kongelige Teater: Hulen i Kullafjeld (1841), Dagen før Slaget ved Marengo (1843), 
Konning Volmer og Havfruen (1846), balletten Den ny Penelope (1847), Ildprøven (1848) samt operaen Turandot (1854). Dertil kom to koncertouverturer deriblandt Fra Skoven ved Furesø, en del kammermusik (piano-trio og -kvartet), flere lejlighedskompositioner, kantater og lignende, flere sangkompositioner og en halv snes hæfter klaverstykker, blandt hvilke mærkes Impromptus (op. 8) og Albumsblade (op. 30).

Løvenskiolds musik er præget af en egen frisk opfindelse og poetisk flugt, men er ret ujævn i
arbejdet. Siden 1851 var han organist ved Slotskirken i København.

Kilder 

 
 
 Om Løvenskioldslegten 
 Turandot - Det Kongelige Bibliotek

Komponister fra Norge
Romantikkens komponister
Danskere i 1800-tallet
Komponister fra Danmark
Herman Severin
Baroner fra Danmark
Organister fra Danmark
Personer med enkeltværker i Kulturkanonen
Red

En red er et vandområde uden for en havn, hvor skibe kan ankre op for at laste, losse, tage forsyninger om bord, bunkre brændstof eller vente på kajplads. En god red er afskærmet og har en passende vanddybde. Afskærmningen kan være naturlig eller kunstig.

Kendte rede 
 Bizerte, Tunesien
 Boulogne-sur-Mer, Frankrig (kunstigt afskærmet)
 Brest, Frankrig
 Carrick Roads, England
 Cherbourg, Frankrig
 The Downs, England
 Geneve, Schweiz (i Genfersøen)
 Laninon, Frankrig (kunstig red nær Brest)
 Hampton Roads, Virginia, USA
 Københavns Red
 Lahaina Roads, Hawaii
 Lorient, Frankrig
 Nagasaki, Japan
 Spithead, England
 Toulon, Frankrig
 Villefranche-sur-Mer, Frankrig
 Scapa Flow, Skotland

Se også 
Slaget på Reden

Søfart
Alou Diarra

Alou Diarra (født 15. juli 1981 i Paris, Frankrig) er en fransk fodboldspiller, der spiller som midtbanespiller. Han har en lang karriere bag sig i adskillige europæiske topklubber som blandt andet Bayern München i Tyskland, engelske Liverpool og West Ham samt Lyon, Bordeaux og Marseille i hjemlandet.

Diarra står noteret for 44 kampe for Frankrigs landshold.

Klubkarriere 
Diarra startede sin seniorkarriere i år 1999 i den lille klub CS Louhans-Cuiseaux, men blev allerede året efter solgt til den tyske storklub Bayern München. Han tilbragte to sæsoner i klubben uden at opnå nævneværdig spilletid, og skiftede i 2002 til engelske Liverpool F.C. Heller ikke her kom Diarra i betragtning til førsteholdet, men tilbragte sine tre år i klubben på bænken, og på lejemål hos Le Havre AC og SC Bastia i sit hjemland.

I 2004 forlod Diarra Liverpool, og flyttede tilbage til Frankrig, hvor han skrev kontrakt med RC Lens. Her blev han for første gang i flere år en fast del af sit hold, og var frem til 2006 en vigtig del af truppen. Hans succes i Lens førte til at Diarra herefter blev solgt til mesterholdet Olympique Lyon, hvor han i 2007 var med til at blive fransk mester.

Diarra blev dog ikke fast mand i Lyon-klubben, og skiftede derfor i 2007 til Girondins Bordeaux. Her vandt han i 2009 sit andet franske mesterskab, da Bordeaux tog titlen.

I 2012 forlod Diarra Bordeaux til fordel for West Ham United F.C. I 2013 udlejet til Stade Rennais FC.

Landshold 
Diarra står (pr. marts 2018) noteret for 44 kampe for det franske landshold, som han debuterede for i et opgør mod Irland den 9. oktober 2004. Han blev senere af landstræner Raymond Domenech udtaget til VM i 2006 i Tyskland, hvor holdet nåede finalen. Desuden deltog han ved VM i 2010 i Sydafrika.

Titler 
Ligue 1
 2007 med Olympique Lyon
 2009 med Girondins Bordeaux

Eksterne henvisninger 

Fodboldspillere fra Frankrig
Fodboldspillere fra FC Bayern München
Fodboldspillere fra Liverpool F.C.
Fodboldspillere fra Le Havre AC
Fodboldspillere fra SC Bastia
Fodboldspillere fra RC Lens
Fodboldspillere fra Olympique Lyon
Fodboldspillere fra Girondins Bordeaux
Fodboldspillere fra West Ham United F.C.
Fodboldspillere fra Olympique Marseille
Fodboldspillere fra Stade Rennais FC
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Moria (Tolkien)

Moria er i J.R.R. Tolkiens fiktive verden Midgård navnet på den underjordisk by, mine, og tunnelnetværk som går gennem Tågebjergene. Den er blevet skabt igennem flere tusinde år af dværgene. Moria hed egentlig Khazad-dûm, men fik navnet Moria efter dværgene blev tvunget til at forlade byen.

Steder i Ringenes Herre
Kær (vådområde)

Et kær (sml. oldnordisk kjarr el. kjǫrr) kan være både en sump bevokset med tagrør, stargræs og lignende, eller en lille, lavvandet, evt. kunstigt anlagt sø eller dam, med stillestående vand og mange vandplanter.

Ordet anvendes også i overført betydning: Maren i kæret der refererer til et jævnt menneske uden særlige uddannelsesmæssige forudsætninger, eller i udkanten af samfundet.

Se også
 Gadekær

Eksterne kilder/henvisninger 

 Moser og kær  på naturstyrelsen.dk
 Kær på ordnet.dk

Vådområdetyper
Kær

Kær kan have flere betydninger:

 stednavne
 Kær (Rødding Sogn) – en bebyggelse i Rødding Sogn, Skive Kommune
 Kær (Sønder Nissum Sogn) – en bebyggelse i Sønder Nissum Sogn, Holstebro Kommune
 Kær (Als) – en bebyggelse og et ejerlav i Ulkebøl Sogn, Sønderborg Kommune
 Kær Herred – var et herred i Aalborg Amt
 Kær Herred – var et herred i Sydslesvig
 andet
 Kær (vådområde) – moseagtigt område
 Kær Herred Frisisk – nordfrisisk dialekt
 Kær-Mangeløv-familien – en familie af bregner
 Kærmysse – plante som forekommer i moser og kær

Ordet anvendes også i overført betydning: Maren i kæret, der refererer til et jævnt menneske uden særlige uddannelsesmæssige forudsætninger, eller i udkanten af samfundet.
Lilje Windbirk

Lilje Windbirk (tidl.: Lilje Aurora Thomsen) (født 25. februar 1971) er en dansk skuespiller.

Lilje Windbirk er uddannet på Teaterstudio i Århus i 1999.

Film 
 Familien Gregersen (2004)

Tv-serier 
 Klovn (2005-09)

Eksterne henvisninger 
 
 

Skuespillere fra Danmark